KCM วิ่งกระฉูด 14% คาดเก็งกำไรทางเทคนิค หลังหุ้นเป็นขาลงมาเกือบ 3 เดือน
KCM วิ่งกระฉูด 14% คาดนลท.เก็งกำไรทางเทคนิคหลังหุ้นเป็นขาลงมาเกือบ 3 เดือน โดย ณ เวลา 11.14 น. อยู่ที่ระดับ 1.29 บาท บวก 0.16 บาท หรือ 14.16% ด้วยมูลค่าซื้อขาย 35.04 ล้านบาท
3 พ.ค. 2561

ผู้สื่อข่าวรายงานว่า บริษัท เค.ซี.เมททอลชีท จำกัด (มหาชน) หรือ KCM  ณ เวลา 11.14 น. อยู่ที่ระดับ 1.29 บาท บวก 0.16 บาท หรือ 14.16% ด้วยมูลค่าซื้อขาย 35.04 ล้านบาท คาดเก็งกำไรทางเทคนิคหลังหุ้นเป็นขาลงมานานเกือบ 3 เดือน โดยนับตั้งแต่เมื่อวันที่ 22 ม.ค.61 อ่อนตัวลงจากระดับ 4.24 บาท

อย่างไรก็ตามหุ้นไม่มีปัจจัยบวกหนุน ทำให้การปรับตัวขึ้นแรงทุกครั้งถูกจับตามองจากตลาดหลักทรัพย์และเข้าไปติดเกณฑ์ Cash Balance เป็นประจำในช่วงที่ผ่านมา ดังนี้นักลงทุนควรระวังการเข้าเก็งกำไร